Yhteisöjen ensimmäisen oikeusasteen tuomioistuimen (laajennettuneljäs jaosto) määräys 2 päivänä huhtikuuta 1998. - Arbeitsgemeinschaft Deutscher Luftfahrt-Unternehmen ja Hapag Lloyd Fluggesellschaft mbH vastaan Euroopan yhteisöjen komissio. - Valtiomtilo - Komission päätös pitää kansallista tukitoimea yhteismarkkinoille soveltumattomana - Välitoimet - Tuen väliaikaista hyväksymistä koskeva määräys - Kiireellisyys - Intressien vertailu. - Asia T-86/96 R.



Oikeustapauskokoelma 1998 sivu II-00641



Tiivistelmä



Avainsanat

1 Välitoimet - Myöntämisedellytykset - Kiireellisyys - Vakava ja peruuttamaton vahinko - Riidanalaisen päätöksen ilmeisen lainvastaisuuden huomioon ottaminen - Esitettyjen väitteiden, joiden mukaan ei voida sulkea pois mahdollisuutta, että päätös on asiallisesti perusteltu, jättäminen huomiotta

(EY:n perustamissopimuksen 186 artikla ja yhteisöjen ensimmäisen oikeusasteen tuomioistuimen työjärjestyksen 104 artiklan 2 kohta)

2 Välitoimet - Myöntämisedellytykset - Vakava ja peruuttamaton vahinko - Todistustaakka

(EY:n perustamissopimuksen 186 artikla)

3 Välitoimet - Vaatimus velvoittaa komissio hyväksymään valtiontuki väliaikaisesti - Hylkääminen

(EY:n perustamissopimuksen 92, 93 ja 186 artikla)

Tiivistelmä

4 Välitoimihakemuksen kiireellisyyttä koskevaa edellytystä on arvioitava sillä perusteella, minkälainen tarve on antaa väliaikaismääräys, jotta vältyttäisiin vakavan ja korjaamattoman vahingon aiheutumiselta hakemuksen tehneelle asianosaiselle. Välitoimista päättävä tuomioistuin ei voi soveltaa tätä kriteeriä toisin jäsenvaltion antaman tuen yhteismarkkinoille soveltumattomaksi julistavan päätöksen ilmeisen lainvastaisuuden takia, koska välitoimihakemuksessa pääasiassa nostetun kanteen ilmeisen perusteltavuuden tueksi esitetyt väitteet nojautuvat sellaisiin "perusteluissa oleviin virheisiin", joiden vuoksi ei voida sulkea pois mahdollisuutta, että päätös on perustamissopimuksen 92 artiklan kannalta asiallisesti perusteltu.

5 Välitoimen määräämistä vaativan asianosaisen tehtävänä on näyttää toteen, ettei pääasian ratkaisua voida odottaa aiheuttamatta kyseiselle asianosaiselle vakavaa ja peruuttamatonta vahinkoa.

Vahingon uhan on kohdistuttava välitoimen määräämistä vaativan asianosaisen omiin intresseihin tai, kun on kyse yhdistyksestä, jonka jäseninä on yrityksiä, yhdistyksen puolustettaviin intresseihin.

Jotta voitaisiin arvioida, onko välitoimen määräämistä vaativaa asianosaista uhkaava vahinko luonteeltaan vakava ja peruuttamaton, välitoimista päättävällä tuomioistuimella on oltava konkreettista tietoa, jonka perusteella voidaan arvioida ne täsmälliset seuraukset, jotka vaadittujen välitoimien määräämättä jättämisestä todennäköisesti aiheutuisivat.

6 EY:n perustamissopimuksen 92 ja 93 artiklan mukaisen valtiontukien valvontajärjestelmän puitteissa säädetään 93 artiklan 3 kohdan viimeisessä virkkeessä kilpailun turvaamiseksi, ettei tukea saa maksaa ennen kuin komissio on varmistunut sen soveltuvuudesta yhteismarkkinoille. Komissio käyttää tässä tutkimisessa sille uskottua laajaa harkintavaltaa, jota välitoimista päättävä tuomioistuin ei voi ottaa itselleen. Koska komissio on käyttänyt tätä harkintavaltaansa ja julistanut tuen yhteismarkkinoille soveltumattomaksi, ei välitoimista päättävä tuomioistuin voi näin ollen sivuuttaa perustamissopimuksen 92 ja 93 artiklan mukaista kilpailun suojaa velvoittamalla komission hyväksymään tuen väliaikaisesti, kun asiassa ei ole esitetty riittävästi seikkoja, jotka osoittaisivat vakavan ja peruuttamattoman vahingon uhan.